อย่าลืม! 9 หุ้นติด Cash Balance วันนี้
อย่าลืม! 9 หุ้นติด Cash Balance วันนี้
11 ก.ค. 2559

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขายระดับระดับ 1 : Cash ได้แก่บริษัท ซีเค พาวเวอร์ จำกัด (มหาชน) หรือ CKP, ใบสำคัญแสดงสิทธิในการจองซื้อหุ้นสามัญบริษัท ซีเค พาวเวอร์ จำกัด (มหาชน) ครั้งที่ 1 หรือ CKP-W1 และบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO, ใบสำคัญแสดงสิทธิในการจองซื้อหุ้นสามัญบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) ครั้งที่ 1 หรือGENCO-W1  ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่  11 ก.ค.-19 ส.ค. 59
ส่วนหลักทรัพย์ที่ขยายช่วงดำเนินการ ได้แก่ บริษัท เอเชีย แคปปิตอล กรุ๊ป จำกัด (มหาชน) หรือ ACAP, บริษัท แมกซ์ เมทัลคอร์ปอเรชั่น จำกัด (มหาชน) หรือ MAX, บริษัท เอสซีไอ อีเลคตริค จำกัด (มหาชน) หรือ SCI, บริษัท ซุปเปอร์บล๊อก จำกัด (มหาชน) หรือ SUPER, ใบสำคัญแสดงสิทธิในการจองซื้อหุ้นสามัญบริษัท ซุปเปอร์บล๊อก จำกัด (มหาชน) ครั้งที่ 3 หรือ SUPER-W3 มีผลตั้งแต่วันที่ 11 ก.ค.-29 ก.ค. 59